বেগুন ভর্তা দুই ভাবে করা যায়; বেগুনকে আগুনে পুড়িয়ে বা সেদ্ধ করে। প্রথমে চুলা জ্বালিয়ে দিয়ে গোটা বেগুন আগুনের উপর ধরতে হয়। এসময় বেগুনকে ঘুরিয়ে ঘুরিয়ে পোঁড়াতে হয় যেন সমভাবে পুড়তে পারে। বেগুন পোঁড়াতে গেলে দেখা যাবে উপরের ত্বক কালচে হয়ে বেগুন নরম হয়ে গেলে চুলা বন্ধ করতে হয়। এবার কালো ত্বক তুলে ফেলতে হয়। এপর্যায়ে কাঁচা মরিচ কুচি ও পেঁয়াজ কুচি তেলে হালকা আঁচে ভাজা ভাজা করে নিতে হয়। এছাড়া পাকা মরিচও ব্যবহার করা হয়। এবার একটি বাটিতে মরিচ, পেঁয়াজ চটকে নিয়ে পোঁড়া বেগুন মাখাতে হবে। অনেকে বেগুন ভর্তায় ধনিয়া পাতা, সিদ্ধ ডিম, টমেটো ইত্যাদি ব্যবহার করেন।

বেগুনকে সেদ্ধ করে ভর্তা করার জন্য প্রথমে পরিমান মতো পানি দিয়ে চুলায় আগুন জ্বালিয়ে বসাতে হবে। সেদ্ধ হবার পরে বেগুনের চামড়া সহ বা বাদে সব উপকরন একত্রে হাত দিয়ে চটকে নিতে হবে। এছাড়াও মরিচ, পেয়াজ সরিষার তেলে ভেজেও ভর্তায় মেশানো যায়।

প্রস্তুতপ্রণালী
বিভিন্নতা
পরিবেশন প্রক্রিয়া
উপকরনসমূহ